lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv lv lv lv nb lv lv es uk es en en lv lv lv lv es lv lv lv lv lv de lv es lv lv lv lv lv lv lv fr lv lv lv sk lv nl fi fi lv lv lv lv es lv de lv es lv lv lv lv lv lv lv ceb de lv lv lv lv lv de lv lv lv de lv lv lv de sk en sk hbs_lat lv lv sk hbs_lat uk en en lv id es es en lv lv
Lūdzu, ņemiet vērā, ka raksts ir vairāk nekā piecus gadus vecs un ir pārvietots uz mūsu arhīvu. Mēs neatjauninām arhīvu saturu, tāpēc var būt nepieciešams meklēt jaunākus avotus.
2016. gada 21. jūnijs 12:25
Aleks Boldvins kļuvis par astoņu bērnu tēvu
Noklausies! "Raxtu Raxti" laiž klajā singlu "Sajāj tautas, sarīb zeme"
Filmas “Neona pavasaris” pirmizrādi nosvinēs ar īpašu deju mūzikas ballīti
"Ardievu, Burka!" Magone nomainījusi uzvārdu
Režisors Staņislavs Tokalovs: iepriekšējā dzīvē esmu bijis suns
VIDEOMūziķis Jānis Ruņģis izdod video zīmju valodā
«Festivāla mērķis ir iedvesmot cilvēkus dzīvot skaisti un pilnvērtīgi neatkarīgi no gadu skaita, un jāteic, ka mēs, Latvijas vecāku organizācijas komanda, kas ir šā pasākuma rīkotāji un kurai gan vēl tālu līdz pensijas vecumam, pēc festivāla esam bezgala iedvesmoti un saviļņoti. Ne reizi vien acīs bija prieka un apbrīnas asaras – par pērļotāju, kurai 82 gadi un kura radošo senioru «Zelta tirgū» pārdeva savus greznos darinājumus, par galantajiem dejotājiem, kas uzstājās koncertā, – arī viņu pulkā ne viens vien, kam 70 un 80 gadu –, par Inesi Ziņģīti, kurai 76 gadi un kura joprojām var nostāties uz galvas,» ar apbrīnu un cieņu stāsta Latvijas vecāku organizācijas «Mammamuntetiem.lv» vadītāja Inga Akmentiņa-Smildziņa. Viņa teic – festivāls izvērtēs tik sirsnīgs, ka vairāki tā apmeklētāji rosinājuši šādu rīkot vairākas reizes gadā vai divu dienu garumā.
Pasākuma ietvaros notika arī mākslas plenērs, ko vadīja mākslinieks Jānis Anmanis, kopā pulcinot arī tos, kas līdz šim ar mākslu ir bijuši uz jūs; kupli apmeklēts bija koncerts, kurā uzstājās Dailes teātra dziedošo aktieru grupa «Ilga» un dažādi senioru deju kolektīvi; simtiem interesentu bija uz dažādām lekcijām un meistarklasēm – vienam otru šūpot lakatos jeb rebozo mācīja dūla Ilze Kuduliņa, jogas nodarbību vadīja jogas pasniedzēja Linda Jamonte no centra «ReCure», iedvesmas lekciju par veselīgu uzturu sniedza «BENU veselības un skaistuma akadēmijas» vēstnese Liene Sondore. Iedvesmojošas lekcijas par veselīgu dzīvesveidu vadīja gerontologs Jānis Zaļkalns un veselīga dzīvesveida piekritēja Inese Ziņģīte.
«Neviens ārsts tev nevarēs palīdzēt, ja pats ikdienā par sevi nerūpēsies!»
neatstāt novārtā savu veselību seniorus aicināja profesors Jānis Zaļkalns, kam piekrīt arī tautā iemīļotā Ziņģīte: «Jādomā nevis tikai par to, lai seja labi izskatās, bet gan par visa ķermeņa labsajūtu un skaistumu. Cilvēki pieraduši no rītiem pie spoguļa sapucēt tikai savu seju, aizmirstot, ka skaists un vesels jāuztur viss ķermenis un arī tam no rītiem ir jāvelta uzmanība, piemēram, norīvējot ar frotē dvieli.» Gan Jānis Zaļkalns, gan Inese Ziņģīte norāda arī, ka senioriem jādalās ar savu gudrību, nevis jātur svece zem pūra, – tas ir iemesls, kāpēc viņi piedalās festivālā «Zelta ritmi».
Radošajiem senioriem bija iespēja savus darbus tirgot «Zelta tirgū», visi ienākumi palika pašiem senioriem. «Paldies par brīnišķīgo iespēju mūsu kundzēm no Pensionāru iespēju centra savu meistarību demonstrēt «Zelta tirgū»! Dalība šajā pasākumā nozīmē pacelties citā līmenī – ne tikai izmantot iespēju pārdot, bet arī dalīties savā pieredzē, meistarībā un gūt pozitīvas emocijas, jūtot patiesu apmeklētāju interesi,» saka Pensionāru iespēju centra vadītāja Kristīne Zinkeviča, kuras centrā apvienojušies radošie seniori, kas festivālā gan tirgojās, gan mācīja savu arodu apmeklētājiem.
«Diži meži, platas lapas, / Veci vīri, gudri vārdi,» ar šādām latviešu tautasdziesmas rindām festivāla «Zelta ritmi» dalībniekus un apmeklētājus sveica eksprezidente Vaira Vīķe-Freiberga, vēlot skaistu zelta domu un vārdu piepildītu dienu. «Ir vērtīgi dalīties savā gudrībā, kas uzkrāta dzīves gaitā, tas ir zelts, ko varam nodot nākamajām paaudzēm,» apsveikumā teica Vaira Vīķe-Freiberga, noslēdzot to ar vēl kādu tautasdziesmu: «Veca tēva sirma bārzda / Par ābeli pārbiruse; /Jauni puiši salasīja, / Padomiņa gribēdami.»
Par festivālu «Zelta ritmi»
Festivāls «Zelta ritmi» ir iedvesmas avots un ideju apmaiņas vieta senioriem, lai gūtu jaunu pieredzi un ierosmes pilnvērtīgai un skaistai dzīvei neatkarīgi no vecuma. Festivāls apmeklējams bez maksas, tā oficiālā platforma internetā ir «www.zeltaritmi.lv», kur arī turpmāk tiks publicēta izglītojoša un iedvesmojoša informācija senioriem. Senioru festivālu «Zelta ritmi» rīko Latvijas vecāku organizācija «Mammamuntetiem.lv» sadarbībā ar higiēnas preču zīmolu «TENA» un «BENU aptieka».
Noklausies! "Raxtu Raxti" laiž klajā singlu "Sajāj tautas, sarīb zeme"
Režisors Staņislavs Tokalovs: iepriekšējā dzīvē esmu bijis suns
VIDEO Mūziķis Jānis Ruņģis izdod video zīmju valodā
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
Mirusi oskarotā aktrise Luīze Flečere
Ko darīt Lietuvas muzejos? Zirgi, dzintari un mūsdienu māksla
Mājās piemirsts analogais ieraksts. Vinila dienā prezentēs retu Latvijas grupas “Opus” skaņuplati
Jaunais aktieris Kārlis Arnolds Avots par satikšanos ar skandālistu Aldi Gobzemu
Dzimtajā Lielvārdē no deviņdesmitajiem. Ar koncertu atgriežas kulta deju grupa "100. debija"
Kino industrijas pārstāvji pulcējas pašmāju filmas "Mīlulis" pirmizrādē
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa